**កិច្ចសំភាសន៏លោកពូឈឹម ធារឹទ្ធ**

ក៖ (សំលេងឡាន) ចាសដំបូងសុំជំរាបសួរលោកពូ!

ខ៖ បាទ សួស្ដីអូន (សំលេងអ្នកដទៃ)!

ក៖ ចាសថ្ងៃនឹងខ្ញុំមានឪកាសដែលបានមកសំភាសន៏លោកពូផ្ទាល់ហើយការសំភាសន៏នេះផងដែរធ្វើឡើងនៅថ្ងៃទី៦ ខែ៦ឆ្នាំ២០២៨ ដែលអឺ.....ខ្ញុំគឺជាអ្នកស្ម័គ្រចិត្តនៅគំរោងរបស់សាលា BYU ហាវ៉ៃខាងសហរដ្ឋអាមេរិកដែលយើងធ្វើការសំភាសន៏ប្រជាជកម្ពុជាដែលគាត់មានវ័យចាប់ពីអាយុ៣៥ឡើងដែលបានឆ្លងកាត់សម័យពលពតហើយនឹងជីវប្រវត្តិរបស់គាត់តាំងពីមុនរហូតមកដល់សម័យឥលូវ​ ហើយចឹងតើលោកពូអនុញ្ញាតអោយខ្ញុំយកសំលេងរបស់លោកពូទៅដាក់ក្នុងវេបសាយខាងសាលាដែរឬទេ(សំលេងម៉ូតូ)?

ខ៖ អត់អីទេអូនអាចយកទៅធ្វើបានណាស់!

ក៖ ចាសអរគុណច្រើនលោកពូ ចឹងជាដំបូងលោកពូៗមានឈ្មោះអីដែរ?

ខ៖ អឺ....ឈ្មោះ ឈឹម ធារឹទ្ធ (សំលេងរំខានពីខាងក្រៅ)!

ក៖ លោកពូឈឺន ធារឹទ្ធ ចាសហើយលោកពូឈ្មោះនឹងត្រូវនឹងអត្តសញ្ញាណប័ណដែរឬទេ?

ខ៖ នឹងហើយបាទត្រូវតាមអត្តសញ្ញាណប័ណផ្ទាល់ខ្លូនម៉ង!

ក៖ ឈ្មោះពេញគឺចឹងម៉ង.....

ខ៖ ឈឹម ធារឹទ្ធនឹងម៉ង!

ក៖ ចាសលោកពូ!

ខ៖ បាទ

ក៖​ ចាសលោកពូ ហើយសព្វថ្ងៃលោកពូមានអាយុប៉ុន្មានឆ្នាំហើយ(សំលេងរំខាន)?

ខ៖ ឆ្នាំនឹង៤០ហើយ!

ក៖ ៤០ ឆ្នាំហើយ!

ខ៖ បាទ!

ក៖ ចាសហើយលោកពូថ្ងៃខែឆ្នាំកំណើតខ្លួនឯងលោកពូចាំដែរទេ?

ខ៖​ ថ្ងៃ៩ ខែ៩ ឆ្នាំ៧៩!

គ៖ តាប៉ែ ពោតកំបោ សួយ (សំលេងអ្នកលក់នំ)!

ក៖ ចុះឆ្នាំត្រូវជាខ្មែរយើងចន្ទគតិសុរិយគតិលោកពូចាំដែរទេ?

ខ៖ ថ្ងៃ៩ កញ្ញា​ ត្រូវនឹងឆ្នាំមមែអឺ....៩!

គ៖ ត្រប៉ែ ពោតកំបោ សួយ(សំលេងអ្នកលក់នំ)!

ខ៖ កញ្ញានឹងត្រូវជាថ្ងៃ១៣ កើត ខែភទ្របទទៀត!

ក៖ ចាសលោកពូ(សំលេងម៉ូតូ)ហើយចុះសព្វថ្ងៃនេះលោកពូមានទីលំនៅៗ​ឯណាដែរ?

ខ៖ នៅភ្នុំពេញនឹងអូន នៅម្ដុំស្ទឹងមានជ័យយើងនឹងភូមិឫស្សីនៅភូមិឬស្សីយើងនឹង(សំលេងមនុស្សស្រី)!

ក៖ ចាស ចុះលោកពូមានស្រុកំណើតនៅឯណាដែរ?

ខ៖ កើតនៅនឹងភ្នុំពេញនឹងម៉ង!

ក៖ នៅភ្នុំពេញតែម្ដង ចាសហើយលោកពូសព្វថ្ងៃមានគ្រួសារហើយ?

ខ៖ មានហើយ!

ក៖ ចាសភរិយារបស់លោកពូឈ្មោះអីដែរ?

ខ៖ ប្រពន្ធខ្ញុំឈ្មោះ ជា សុខុម អាយុ៤០ ឆ្នាំដូចគ្នា!

ក៖ ចាសហើយអឺ.....លោកពូមានកូនប៉ុន្មាននាក់ដែរសព្វថ្ងៃ?

ខ៖ ពីរនាក់ប្រុសមួយស្រីមួយ!

ក៖ ពួកគាត់រៀបការឬនៅលោកពូ?

ខ៖ នៅទេ....នៅកំពុងរៀននៅឡើយ!

ក៖ រៀនថ្នាក់ទីប៉ុន្មានហើយលោកពូ?

ខ៖ បងគេរៀនថ្នាក់ទី៣ ហើយប្អូនទើបតែចូលរៀជនសាលា​ឯកជនឆ្នាំទីមួយ (ថ្នាក់ទីមួយ)!

ក៖ អូ....ចាស!

ខ៖ នឹងហើយបាទ!

ក៖ ចាសហើយអឺ....លោកពូសព្វថ្ងៃលោកពូរស់នៅក្នុងភ្នុំពេញលោកពូមានមុខរបរធ្វើអីដែរ?

ខ៖ ជាមេការសំណង់!

ក៖​ អូ!​​ ដូចជាម៉ៅការអី......

ខ៖ នឹងហើយ!

ក៖ សាងសង់អាគារអី.....

ខ៖ នឹងហើយម៉ៅការតាមផ្ទះតាមអាគារឬក៏អាចតាមក្រុមហ៊ុនអីខ្លះៗដែរទៅតាមលទ្ធភាពដែលអាចធ្វើ​បាន!

ក៖ ចាស ហើយចុះលោកពូការងារនឹងធ្វើតែនៅភ្នុំពេញឬក៏យើងជួនកាលយើងទៅតាមខេត្តដែរ?

ខ៖ ធ្វើទៅតាមខេត្តដែរតើអូន អត់ទៀងដែរមានការងារនៅខេត្តយើងទៅខេត្ត!

ក៖ ចាស!

ខ៖ មានការងារនៅភ្នុំពេញយើងធ្វើនៅភ្នុំពេញទៅ ប៉ុន្ដែភាគច្រើនយើងធ្វើនៅភ្នុំពេញច្រើនជាងនៅភ្នុំពេញវាក្បែរផ្ទះផងយើងងាយស្រួលធ្វើការ!

ក៖ ចាស ហើយលោកពូសព្វថ្ងៃលោកពូតាមរយះការងារនឹងលោកពូធ្វើបានរយះពេលប៉ុន្មារហើយបទពិសោធន៏នៃការងារនឹងណាស់លោកពូ?

ខ៖ យូរដែរប្រហែលជាចូលប្រាំបីដណ្ដប់ឆ្នាំហើយមើលទៅ(ប្រហែលជាដ​ប់ប្រាំបីឆ្នាំហើយ) (សំលេងស៊ីផ្លេម៉ូតូ) ព្រោះអានឹងមុខរបរតដូនតាមក!

ក៖ អូ! ចឹងមានន័យថាមុខរបរនឹងលោកពូចេះតគ្នាមិនមែនបានចេះពីសាលាទេ?

ខ៖ អឺ....(សំលេងម៉ូតូឡាន)ទីមួយយើងចេះមូលដ្ឋានគ្រឹះពីឪពុកពីជីតាណាស់!

ក៖ ចាស!

ខ៖ ហើយយើងបានដកបទពិសោធន៏ផ្ទាល់នឹងបានរៀនសូត្រខ្លះជាមួយនឹងក្រុមហ៊ុនមួយចំនួនធំៗដែរដែលយើងធ្លាប់ធ្វើចឹងណាស់!

ក៖ ចាស!

ខ៖ ព្រោះពូធ្លាប់ទៅធ្វើការច្រើនកន្លែង!

ក៖ ចាស!

ខ៖ ចឹងយើងទៅធ្វើការនៅកន្លែងណាយើងមានបទពិសោធន៏នៅកន្លែងនឹងយើងមានបទពិសោធន៏ច្រើនយកមកបញ្ចូលគ្នាណាស់!

ក៖ ចាស (ស៊ីផ្លេឡាន)!

ខ៖ យើងដកបទពិសោធន៏ពីគេអានេះនិយាយអោយស្រួលស្ដាប់យើងដើរលួចតំរិះពីគេយើងលួចតំរិះពីគេយើងយកមកប្រើការបំបែកជាគំនិតខ្លួនឯងផ្ទាល់សំរាប់ប្រើទៅក្នុងការងារបស់យើងចឹងទៅ!

ក៖ ចាស ហើយលោកពូអឺ.....លោកពូធ្លាប់បានសិក្សានៅសាលាណាដែរលោកពូ?

ខ៖ អឺ.....និយាយពីការបឋមមកម៉ងឬក៏ម៉េច?

ក៖ ចាសចាប់តាំងពីលោកពូសិក្សាពីបឋមរហូត

ខ៖ (ក្រហែម)!

ក៖​ មកដល់ថ្នាក់.....

ខ៖ អូ....

ក៖ ថ្នាក់អឺ...បានដល់កំរិតណាចឹងណាស់លោកពូ?

ខ៖ អូ! ពីបឋមនិយាយទៅធ្លាប់ទៅរៀននៅសាលាបឋមសិក្សាទួលគោកយើងនៅរង្វង់អឺ....នៅរង្វង់មូលទួលគោកណាស់ ហើយចេញមកពីរង្វង់មូលទូលគោកបាន(សំលេងឡាន) ចេញពីទួលគោកមកបានទៅខាងសាលាឥន្រ្ទទេវីនឹងថ្នាក់វិទ្យាល័យរហូតដល់ឆ្នាំ៩៧ (១៩៩៧) ពូចប់អឺ....ពីខាងវិទ្យាល័យនឹងពូចូលរៀន(សំលេងមនុស្សប្រុសនិយាយគ្នា)នៅសាលាសិល្បះបីឆ្នាំ!

ក៖ ចាស!

ខ៖ នៅភូមិន្ទវិចិត្រសិល្បះនឹង(សំលេងរំខាន)ភូមិន្ទសិល្បះបីឆ្នាំនឹងបើគិតពីការរៀននៅនឹងបីឆ្នាំហើយនឹងៗការរៀនពេលមួយរយះដែលចូលធ្វើការអោយខាងអង្គការនឹងប្រហែលជាដប់ឆ្នាំហើយយើងមានបទពិសោធន៏ខ្លះៗទៀតពាក់ព័ន្ធនឹងផ្នែកទីផ្សារ ផ្នែករដ្ឋបាល ផ្នែកគ្រប់គ្រង សំរបសំរួល!

គ៖ ម៉េចបានឆ្នាំងដាំបាយនេះអត់ពុះចឹង (សំលេងអ្នកដទៃ)?

ក៖ ចាស ចុះលោកពូមានគំរោងចង់រៀនបន្ដដែរឬទេ?

ខ៖វា...យើងចេះតែចង់រៀនហើយប៉ុន្ដែការរស់នៅត្រូវការបទពិសោធន៏និងមេរៀនបន្ថែមសំរាប់ជីវិតហើយប៉ុន្ដែឥលូវនឹងយើងវាអត់មានពេលវេលាហើយវ័យយើងនឹងក៏វាពិបាកនឹងទទូលយកដែរ!

ក៖ ចាស!

ខ៖ ប៉ុន្ដែគ្រាន់តែថាវាមិន​មែនថាឈប់ទាំងស្រុងទេយើងរៀនដែររៀនតាមរយះសង្គមតាមរយះអីផ្សេងៗណាស់យើងមិនបានរៀននៅសាលាតែយើងរៀនតាមរយះរបបគំហើញនៃសង្គម....

ក៖ ចាស!

ខ៖ ពីមួយជំនាន់ទៅមួយជំនាន់ចឹងអានឹងយើងអាចយកមកធ្វើជាបទពិសោធន៏នឹងធ្វើជាមេរៀនបាន(សំលេងរញ៉ៃរញ៉ៃ)!

ក៖ ចាស ចឹងអឺ....លោកពូមានបំណងចង់បន្ដដែរប៉ុន្ដែអឺ.....ដោយសារតែល័កខណ្ឌមួយចំនួនបានជាតំរូវអោយលោកពូតំរូវអោយលោកពូអត់អាចបន្ដបាន.....

ខ៖ យើងគ្មានលទ្ធភាពសំរាប់រៀនយើងត្រូវការប្រើសេដ្ឋកិច្ច ហិរញ្ញវត្ថុយើងក៏វាទៅតាមនឹងដែរហើយទីពីរវ័យរបស់យើងក៏វាទទួលអាការសិក្សានឹងក៏វាមិនបានជ្រៀលជ្រៅដូចពីកាលយើងនៅក្មេងដែរ ហើយទីបីទៀតពេលវាលាការងារយើងអត់អាចដកឃ្លាទៅបានណាស់!

ក៖ ចាស!

ខ៖ សឹងតែថាដើរចោលមិនបានផងនឹង!

ក៖ (សើច) នឹងហើយ! ចាសចឹងលោកពូចេះប៉ុន្មានភាសាដែរលោកពូ?

ខ៖ និយាយស្ទាត់ខ្មែរហើយបើជាមធ្យមប្រើការបានអង់គ្លេសហើយបើធន់មធ្យមថៃ(ភាសាថៃ) អាចប្រើបានខ្លះអាចអានអក្សរបានខ្លះ!

ក៖ ចាស ចឹងភាសាពីរដូចជាភាសាអង់គ្លេសហើយនិងភាសាថៃតើលោកពូចេះត្រឹមកំរិតណាដែរ?

ខ៖ អ៊ឹម! ពិបាកស្មានពីកំរិតណាស់បើសិនជាអង់គ្លេស(សំលេងផ្សារដែក)កាលនឹងយើងធ្លាប់ធ្វើការអង្គការខ្ញុំធ្លាប់ធ្វើការអង្គការព្រោះពូនៅធ្វើការម៉ាដណ្ដប់ឆ្នាំ(១១ឆ្នាំ) ចឹងអាការដកពិសោធន៏ភាសានិយាយហើយនឹងរៀននឹងវា....នៅជំនាន់នឹងសៀវភៅយើងនឹង Elementary, Book1, 2, 3, 4, 5​ អីនឹងណាស់!

ក៖ ចាស!

ខ៖ យើងបានចប់សៀវភៅវទីបួនដែរ(សំលេងផ្សារដែកនិងសំលេងម៉ូតូ) Book four and Elementary ដល់ Thirds ដែរណាស់!

ក៖ ចាស!

ខ៖ បានត្រឹមសៀវភៅទីបីកាលនឹង!

ក៖ ចឹងលោកពូអាចចេះនិយាយសរសេរនឹងអាចសន្ទនាអីបាន?

ខ៖ បានៗខ្លះ....

ក៖ ស្ដាប់អីបាន?

ខ៖ បានជាមធ្យមប៉ុន្ដែថាកន្លែង(សំលេងផ្សារដែក)ខ្លះពាក្យជ្រៅៗក៏យើងលូកមិនដល់ដែរ(បើគេប្រើពាក្យពិបាកៗគាត់មិនចេះទេ) ប៉ុន្ដែអាងថាមាន Dictionary នៅលើទូរស័ព្ទយោងដែរលួចរៀនតាមទូរស័ព្ទខ្លះទៀតណាស់អានឹងណាស់វាមានកម្មវិធីដែលយើង Download តាមទូរស័ព្ទមកសំរាប់បកប្រែឧទាហរណ៏ថាហ៏ ពាក្យណាយើងអត់ចេះយើងថតក្រឹបយកមកយើងបញ្ចូលនៅក្នុងទូរស័ព្ទយើងទៅវាលោតជាភាសាមកបកប្រែអោយយើងហើយយើងចំណាំអានឹងមួយទុកទៅចឹងនឹងដែលពូខ្លាំងបានអានឹងដែរក៏អាចជួយយើងបានមួយកំរិតដែរ!

ក៖ ចាស ហើយចុះភាសាថៃក៏ចឹងដែរន៏លោកពូ?

ខ៖ ថៃចឹងដូចគ្នា!

ក៖ តើភាសាថៃនឹងភាសាអង់គ្លេសតើមួយណាលោកពូខ្លាំងជាង?

ខ៖ អង់គ្លេសៗ!

ក៖ អង់គ្លេសពូកែជាង?

ខ៖ អង់គ្លេសខ្លាំងជាង រាងច្បាស់ជាងបាទ!

ក៖ ចាស ហើយចុះលោកពូបានអឺ...សិក្សាពីសាលាណាដែរឬទេឬក៏រៀនខ្លួនឯងភាសាទាំងពីរនឹង?

ខ៖ អឺ.....កាលនឹងរៀនសាលាឯកជន!

ក៖ ឈ្មោះអីដែរលោកពូ?

ខ៖ អឺ....សាលាឯកជនតែមិនមែនសាលាបើកទូទៅដូចរាល់ថ្ងៃនឹងទេណាស់​!

ក៖ សាលាបង្រៀនក្រៅម៉ោង?

ខ៖ កាលនឹងគ្រូ....នឹងហើយគ្រូបង្រៀនក្រៅម៉ោងយើងឆ្លៀតពេលពីម៉ោងដែលយើងរៀនធម្មតាយើងទៅរៀនក្រៅម៉ោងមួយម៉ោងពីរម៉ោងៗក្រៅអីចឹងណាស់ នឹងហើយ!

ក៖ ចាស!

ខ៖ អេ! ដូចជាធ្លាប់រៀននៅជ័យថាវីដែរនៅស៊ីសុវត្តិនឹងរៀនភាសាក្រៅម៉ោងនឹងណាស់!

ក៖ ចាសៗ!

ខ៖ នឹងហើយនឹងទៅសាលាគ្រូជ័យថាវីនឹងគ្រូស៊ីសុវត្តិគ្រូសុវណ្ណារីជំនាន់នឹងល្បីណាស់ពីរសាលានឹងល្បីម៉ង!

ក៖ (សើច) ចាសលោកពូ ហើយអឺ....លោកពូសព្វថ្ងៃនឹងដោយសារតែលោកពូមានបទពិសោធន៏ការងារច្រើនចឹងតើលោកពូមានបានធ្វើការងារកន្លងមកប៉ុន្មានការងារហើយដែលលោកពូចងចាំណាស់?

ខ៖ ការងារវាមានច្រើនដែរហើយមានមួយផ្នែកទៀតដែលអត់បាននិយាយអានឹងផ្នែកសិល្បះកាលយើងនៅរៀនធ្វើការអង្គការនឹងទីមួយវាមានច្រើនដែលគេផ្ដោតនៅក្នុងអង្គការនឹងវាមានចែកចេញជាបី វាមានការងារជួយជនក្រីក្រ ចាសជរា កុមារកំព្រារអីនឹងអានឹងមួយ (សំលេងម៉ូតូ) ការងារទីពីរទៀតទីផ្សារ អឺ....ការងារជាទីផ្សារនឹងធ្វើការរយះពេលបានប្រហែលជាបីឆ្នាំដែរធ្វើការជាមួយ PSR បីទៅបួនឆ្នាំដែរហើយនឹងអឺ...ការងារផ្សព្វផ្សាយចល័តវារបៀបដូចសិល្បះណាស់អឺ....ជំនាន់នឹង (សំលេងផ្សារដែក) ដោយប្រព័ន្ធផ្សព្វផ្សាយដូចជាទូរទស្សន៏ រិទ្យូ(វិទ្យុ) ឬក៏ Facebook អីដូចយើងសព្វថ្ងៃនេះទេអត់មានទូលំទូលាយចឹងទេ(សំលេងផ្សារដែក) ចឹងកន្លែងតំបន់ចុងកាត់មាត់ញកដាច់ស្រយាលដែលអត់មានប្រព័ន្ធផ្សព្វផ្សាយចូលទៅដល់គឺទាមទារអោយមានក្រុមសិល្បះចល័តសំរាប់ចុះអប់រំពូកគាត់(សំលេងផ្សារដែក) ពេលថ្ងៃយើងធ្វើការជាមួយក្រុមគោលដៅប្រមូលអ្នកភូមិមកបង្រៀនគាត់ពន្យល់គាត់បង្ហាញគាត់ពីអឺ....គោលដៅការងាររបស់យើងដែលយើងត្រូវធ្វើជាមួយគាត់ដូចជាទាក់ទងទៅនឹងការចំណាកស្រុក នឹងការជួយទៅលើជនចាសជរាកុមារកំព្រាកុំអោយមានការរើសអើងដូចអ្នកផ្ទុកមេរោគអេដស៏អ្នកជំងឺអេដស៏អីចឹងណាស់អានឹងវាជាគោលដៅដែលយើងធ្វើទាំងបីនឹងនៅក្នុងស្រុកមួយៗនឹងពូធ្វើអឺ....បីខេត្តនៅកំពត នៅអឺ...(សំលេងផ្សារដែកលឺខ្លាំង)ឧត្តរមានជ័យហើយនឹងអឹ....ប៉ៃលិនកាលនឹងណាស់បីសាខានឹងធ្វើប្រហែលជាជាងដប់ឆ្នាំដែរចឹងយើងសរុបទៅការងារទាំងបីនឹងគឺដើរទន្ទឹមគ្នាម៉ងវាដើរទៅជាមួយគ្នាដើម្បីយើងផ្សព្វផ្សាយបីផ្នែកនឹងអោយចូលគ្នាព្រោះកន្លែងខ្លះអត់មានកន្លែងប្រព័ន្ធផ្សព្វផ្សាយទេទៅដល់អ្នកភូមិគាត់អត់យល់ដឹងទៅលើអាចំនុចទាំងអស់នឹងទេចឹងអាការចំណាកស្រុកអត់អឺ(សំលេងផ្សារដែក)....គោលដៅមួយទៀតអានឹងក៏វាបញ្ហាគ្រោះថ្នាក់សំរាប់ប្រជាជនយើងដែរអានឹងណាស់ហើយនៅជំនាន់នឹងមានមូលិធិ(សំលេងម៉ូតូ)គេសំរាប់ជួយប្រជាជនយើងដែរតែឥលូវអស់ហើយមូលិធិនឹងវាដាច់ហើយ!

ក៖ ចាស!

ខ៖ វាដាច់ហើយ!

ក៖ ហើយអឺ...ចំពោះក្រុមគ្រួសាររបស់លោកពូវិញទាក់ទងជាមួយនឹងឪពុកម្ដាយរបស់លោកពូពួកគាត់មានឈ្មោះអ្វីដែរ?

ខ៖ (ក្រហែម) ឪពុកឈ្មោះ ឈឹម ឈិន ហើយម្ដាយឈ្មោះឡេង សុណេន!

ក៖​ ចាស ពួកគាត់មានទីលំនៅៗភ្នុំពេញតើហី......

ខ៖ នៅភ្នុំពេញទាំងអស់នឹង!

ក៖ ចឹងសព្វថ្ងៃតើគាត់មានទីលំនៅៗជាមួយលោកពូឬក៏បែកគ្នា?

ខ៖ អត់ទេៗ បងអឺ....ពូបែកផ្ទះហើយ!

ក៖ បែកផ្ទះជាមួយឪពុកម្ដាយ?

ខ៖ នឹងហើយយើងមានគ្រួសារទៅយើងមានផ្ទះផ្សេងចឹងណាស់!

ក៖​ នឹងហើយ អឺ...លោកពូមានបងប្អូនប៉ុន្មាននាក់ដែរ?

ខ៖ ទាំងអស់ប្រាំអ្នក!

ក៖ គាត់ឈ្មោះអីខ្លះដែរលោកពូ?

ខ៖ អ៊ឹម....បងធំនោះ ឈឹម សុធា ហើយបងទីពីរស្រីឈ្មោះ ឈឹម ធាវី បន្ទាប់មកពូ​ឈឹម ធារិទ្ធនឹង មានប្អូនម្នាក់អ៏ពីរនាក់ទៀតម្នាក់ឈឹម ពិសិទ្ធ ម្នាក់ទៀត ឈឹម ពិសាល ប្អូនពៅ តែសុទ្ធតែមានគ្រួសារអស់ហើយ!

ក៖ ចាស ពួកគាត់ទាំងគ្នាស្រីប៉ុន្មានប្រុសប៉ុន្មានដែរបងប្អូនលោកពូ.....

ខ៖ ស្រីតែម្នាក់ទេ ប្រុសបួននាក់!

ក៖ អូ! ហើយលោកពូកូនទីប៉ុន្មានដែរក្នុងគ្រួសារ?

ខ៖ កូនទីបី កូនកណ្ដាល!

ក៖​ អូ កូនកណ្ដាល!

ខ៖ (ក្រហែម)!

ក៖ លោកពូបានរៀបអាពាហ៏ពិពាហ៏នៅឆ្នាំណាដែរលោកពូចាំទេ?

ខ៖ តាមដែរចាំដូចជា ២០១០ ចុងឆ្នាំ ២០០៩ ហើយចុងឆ្នាំ​២០០៩ នឹងវា....និយាយទៅបើនិយាយពីរៀបការៗពីរដង(សើច)!

ក៖ អូ ចឹងលោកពូមានភរិយាពីរដង?

ខ៖​ អត់ទេតែមួយទេ!

ក៖ តែមួយ...

ខ៖ តែការពីរដង (រៀបការពីរដង)!

ក៖ ហេតុអីទៅលោកពូ?

ខ៖ ពីព្រោះកាលដែលយើងភ្ជាប់ពាក្យនឹងយើងធ្វើមួយសារហើយអស់ជាងដប់តុមួយសារហើយដល់ពេលមកភ្នុំពេញៗត្រឡប់មកភ្នុំពេញនេះមកការមួយសារទៀតចឹងវាពីរដងនិយាយទៅដូចកាត់ចំណងដៃចឹងណាស់!

ក៖ អូ!

ខ៖ ប៉ុន្ដែយើងធ្វើខាងស្រុកខាងប្រពន្ធផងយើងធ្វើភ្នុំពេញយើងផងចឹងបើនិយាយទៅវាដូចតែការពីរដងចឹង(សំលេងស៊ីផ្លេឡាន) នៅចុងឆ្នាំ ២០០៩ ម្ដងដើមឆ្នាំ២០១០ម្ដងចឹងបានថាដូចតែរៀបការពីរដងនឹង!

ក៖ ចាស(សើច)!

ខ៖ ចឹងបានថាការពីរដង!ង

ក៖ (សើច) ចឹងមានន័យថាអឺ...ល្អមែនទែន ហើយអឺ...លោកពូស្រុកកំណើតអ្នកមីងនៅឯណាដែរ?

ខ៖ គេអ្នកអឺ...កំពង់ចាម( សំលេងមនុស្សស្រីសើច)!

ក៖ អ្នកកំពង់ចាម?

ខ៖ នឹងហើយ!

ក៖​ ចាស ចឹងហើយទៅគាត់នៅទីរួមខេត្ត?

ខ៖ នៅទីរួមខេត្តកំពង់ចាមនឹងម៉ង!

ក៖ ចាស​ៗ ហើយអឺ....ខ្ញុំសុំសួរទាក់ទងជាមួយនឹងប្រវតិ្តរបស់លោកពូកាលពីសម័យមុននឹងលោកពូមានបងប្អូនស្លាប់នៅក្នុងជំនាន់ពលពតដែរឬទេ?

ខ៖ អឺ....បើតាមមានគឺមានអ៊ុំម្នាក់ហើយនឹងឪពុកមាម្នាក់ គាត់ស្លាប់នៅក្នុងជំនាន់អាពត (សំលេងម៉ូតូ) តែមិនប្រាកដថាគាត់ស្លាប់ដោយសារគេសំលាប់ឬគាត់ស្លាប់ដោយសារជំងឺឬក៏អីទេប៉ុន្ដែដឹងតែថាគាត់គឺបាត់ខ្លួនតាំងពីនឹងរហូតមកដល់ថ្ងៃនឹងរកមិនទាន់ឃើញនៅឡើយចឹងណាស់ (ក្រហែម និងសំលេងម៉ូតូ) បាត់ខ្លួននឹងហើយធ្លាប់ប្រកាសស្វែងរកតាមកាសែតតាមអីនឹងកម្មវិធីផ្សេងៗដែលគេស្វែងរកសាច់ញ្ញាតិដែរតែយើងរកអត់ឃើញណាស់អត់មានដំណឹងស្ងាត់ឈឹងទៅចឹងក៏សន្និដ្ឋានថា ៨០% ពួកគាត់អាចស្លាប់ (សំលេងផ្សារដែក) បើសិនជាគាត់នៅរហូតមកដល់ឥលូវក៏វាអាចមានប្រព័ន្ធទំនាក់ទំនងអីដែលអាចស្រាវជ្រាវរកគ្នាឃើញស៊ើបពីប្រវត្តិគ្នាឃើញ (សំលេងផ្សារដែក) តែឥលូវវាស្ងាត់ឈឹងរហូតទាល់តែសព្វថ្ងៃនឹងចឹងណាស់ ចឹងក្រុមមគ្រួសារដាក់ចិត្តថាប្រហែលជា ៨០% ពួកគាត់អាចស្លាប់ (សំលេងផ្សារដែក)!

ក៖ ចាស!

ខ៖ ព្រោះអត់មានដំណឹងសោះ!

ក៖ ចាស ចុះកាលនឹងលោកពូគេជំលៀសលោកពូទៅណាដែរ?

គ៖ អត់មានភ្លើងផងបង (សំលេងអ្នកដទៃ)!

ខ៖ អត់ផងកាលនឹងកើតនៅភ្នុំពេញជំនាន់ពលពតពូទើបអាយុបានពីរខួបនឹងពីរខួបបីខួបនឹងហើយគេអត់ជំលៀសទៅណាទេគេគ្រាន់តែជំលៀសទៅជាយៗភ្នុំពេញយើងទេ (សំលេងផ្សារដែក) កាលនឹងកើតនៅទូលគោកយើងនឹងរោងចក្របីគ្រីតតុងយើងនេះ ដល់ពេលជំនាន់អាពតឆ្នាំ៧៦ (១៩៧៦) គេជំលៀសអោយមកនៅស្ទឹងមានជ័យនឹងម៉ងកន្លែងរោងចក្រមួយនៅស្ទឹងមានជ័យនឹងកន្លែងភូមិឬស្សីនឹងយើងនៅនឹងរហូតនឹងតែគ្រាន់តែថាដូរផ្ទះពីរមួយកន្លែងទៅមួយកន្លែនៅជិតៗគ្នានឹងឯង (សំលេងផ្សារដែក) នឹងរហូតប៉ុន្មានជាងដប់ឆ្នាំនឹងគឺផ្ទះពីរបីកន្លែងនឹងដូរនៅជិតៗគ្នានឹង​​ឯងអត់ទៅណាឆ្ងាយទេនៅម្ដុំនឹង!

ក៖(សើច) ចឹងមានន័យថាលោកពូនៅតូចពេកកាលនឹងលោកពូអត់ដឹង....

ខ៖​ នៅតូចយើងអត់ដឹង.....

ក៖ អត់មានៗការចងចាំអីទេព្រោះអីកាលនឹងលោកពូទើបតែបានបីខួប?

ខ៖ នឹងហើយ!

ក៖ ចាស!

ខ៖ ឆ្នាំ ៧៩-៨០ (១៩៧០-​១៩៨០) យើងបែកអឺ.....៧៩-៨០ នឹងយើងជិតបែកពីអាពតហើយណាស់ដល់ពេលជិតបែកអាពត អេ....កាលនឹងមិនមែនបីខួបទេដូចទើបតែពីរខួបរបៀបដូចថាទើបតែចេះដើរនឹងណាស់​នឹងហើយដល់ពេលបែកអាពត ៧៩-៨០ នឹងម៉ោបានចេញមកនៅនឹងស្ទឹងមានជ័យនឹងរហូតមក!

ក៖ ចឹងលោកពូមានធ្លាប់លឺឪពុកម្ដាយនិយាយអ្វីទេទាក់ទងជាមួយនឹងសម័យពលពតនឹង?

ខ៖ (សំលេងម៉ូតូឡាន) អឺ​....តាមពិតវាមានច្រើនតែគ្រាន់តែថាការលំបាកនឹងប្រជាជនទូទៅជួបដូចតែគ្នាណាស់ជួបដូចគ្នា!

ក៖ ចាស!

ខ៖ ជួបដូចគ្នាអ្នកពីមុនមកក៏គាត់ធ្លាប់ដឹងធ្លាប់ប្រើជីវិតឆ្លងកាត់កាលជំនាន់អាពតនឹងវាមានៗ អត់ខុសគ្នាទេគ្រាន់តែថានៅកន្លែងខ្លះវារៀងធូរបន្ដិចកន្លែងខ្លះគេរៀងរិតបន្ដឹតយើងនឹងក៏រៀងពិបាកខ្លាំងតែប៉ុន្នឹងទេនឹងបើតាមការស្ដាប់ចាសៗដែលគាត់និយាយមកណាស់!

ក៖ ចាស!

ខ៖ តែបើពីថាសិទិ្ធសេរីភាពអីៗនឹងគ្មានទេដូចតែគ្នា(សំលេងផ្សារដែក) គ្មានពីណាអាចមានសិទ្ធិជាងពីណាទេក្រៅពីខាងមេកងមេអីនឹង អានឹងបើតាមលឺចាសៗគាត់និយាយណាស់ហើយពូអត់ច្បាស់ទេ!

ក៖ ចាស ហើយអឺ....លោកពូមានបានសួរពួកគាត់ដែរឬទេកាលសម័យពលពតថាគាត់ត្រូវបានគេជំលៀសទៅណាទាំងក្រុមគ្រួសារឬក៏បែកគ្នា ឬក៏គាត់ត្រូវជួបនឹងការលំបាកអីគេខ្លះកាលសម័យនឹងតើគាត់ធ្លាប់ប្រាប់លោកពូដែរឬទេ?

ខ៖ ធ្លាប់ដឹងប៉ុន្ដែគេអត់ជំលៀសយើងទៅណាឆ្ងាយទេ គ្រួសារយើងរបៀបថាជាប្រធានសហគមន៏គេហៅថាសហករណ៏ណាស់ជំនាន់នឹងបើតាមដឹងគេហៅថាសហករណ៏នៅជុំគ្នាទេពីព្រោះថាប៉ាគាត់ជាមេជាងចឹងគេត្រូវការអ្នកបច្ចេកទេសសម័យនឹងគាត់ជាជាងចឹងគេទុកអោយគាត់ធ្វើជាមេជាងប្រចាំនៅរោងចក្រៗភូយយើងនៅនឹងស្ទឹងមានជ័យនេះព្រោះរោងចក្រនឹងរោងចក្រតំប្បាញចឹងគេត្រូវការជាងដើម្បីធ្វើគ្រឿងចក្រធ្វើគ្រឿងកី គ្រឿងតំប្បាញអីនឹងចឹងគ្រួសារយើងក៏វាមិនសូវជាមានការគាបសង្ដត់ប៉ុន្មានដែរព្រោះយើងមានចំណេះដឹងខាងផ្នែកបច្ចេកទេចចឹងគេមិនសូវធ្វើបាបទេតែបើសិនជានិស្សិត ឬក៏បញ្ញាវ័ន្ដមន្ដ្រីរាជការ កំលាំងប្រដាប់អាវុធអីផ្សេងៗអានឹងប្រហែលជា....នេះបើតាមពូបានលឺទេណាស់អានឹងប្រហែលជាគេគាបខ្លាំងណាស់ (គេធ្វើបាបខ្លាំងណាស់) អត់មានសិទ្ធិសេរីភាពទេហើយអោយតែគេដឹងនឹងក៏មិនសូវបានរស់យូរដែរ!

ក៖ ចាសៗលោកពូ ហើយបន្ទាប់ពីដាច់អាពតមកគាត់អត់មានបានផ្លាស់ទីលំនៅៗឯណាទេគឺគាត់នៅភ្នុំពេញនឹងម៉ង?

ខ៖ (សំលេងផ្សារដែក)នៅភ្នុំពេញនឹងរហូតក្រវិលៗគ្រាន់តែដូរពីរមួយកន្លែងទៅមួយកន្លែងជិតៗគ្នានឹងដូរតែសង្កាត់អីតិចតួចចឹងណាស់!

ក៖ ចាសៗ ហើយបន្ទាប់មកទៀតតើជីវិតរបស់លោកពូអឺ.....ពេលដែលមានការងារធ្វើហើយរហូតមកដល់ឥលូវនឹងណាស់​ ​លោកពូមានអឺ.....មានការចងចាំអីគេដែលលោកពូគិតថាវាពិបាកសំរាប់ជីវិតរបស់លោកពូ ហើយដែលធ្វើអោយលោកពូចងចាំហើយភ្លេចមិនបានសោះណាស់លោកពូ?

ខ៖ អូ....និយាយទៅជីវិតដូចក្មេងកំព្រាដែរព្រោះដើរចេញចិញ្ចឹមខ្លួនឯងតាំងពីអាយុ ១៦,១៧ ឆ្នាំមកម្លេះយើងមិនសូវបាននៅផ្ទះយើងមិនសូវបានននៅផ្ទះដិតដល់តាំងពីរៀនបាកឌុបមក ពូចេញពីផ្ទះទៅនៅជាមួយឪពុកធំហើយឪពុកធំគាត់នៅខាងព្រែកលាភឯណោះកាលនឹងទៅរៀនខាងអឺ....នៅសាលាភូមិន្ទសិល្បះណាស់ហើយពូខ្ញុំគាត់លក់អឺ.....បើកហាងលក់បាយលក់ម្ហូបលក្ខណជាអាហារដ្ឋានចឹងណាស់នៅឯខាងជ្រោយចង្វានៅខាងព្រែកលាភចឹងក៏ស្នាក់នៅជាមួយគាត់ហើយមករៀននៅស្ថាតចាស់នៅ​ឯសាលាភូមិន្ទណោះចឹងល្ងាច....ព្រឹកចេញជិះកង់មករៀនចឹងទៅល្ងាចទៅវិញនៅជាមួយគ្នាវិញហើយជួយរកស៊ីលក់ដូរជួយគាត់វិញខ្លះហើយ (សំលេងកូនក្មេង) ចាប់ពីនឹងមកយើងមិនសូវបាននៅ...ពូមិនសូវបាននៅផ្ទះទេព្រោះរសាត់អណ្ដែតរហូតដើរធ្វើការតាមខេត្តធម្មតាអង្គការគេសូវនៅ (សំលេងកូនក្មេង) ឈររំពឹងតែមួយកន្លែងទេគោលដៅដូចពូប្រាប់ពីដើមមិញនឹងគឺគេធ្វើតាមតំបន់ព្រំដែនជាយដែនឆ្ងាយៗដែលប្រព័ន្ធព៏តមានទៅមិនដល់ចឹងៗយើងកម្រ​នឹងមានឪកាសបានចូលផ្ទះណាស់ វាមួយខែអីចូលផ្ទះបានពីរថ្ងៃបីថ្ងៃអីអស់ហើយយ៉ាងយូរជួនកាលពីរខែអីមិនទាន់បានចូលផ្ទះម្ដងផងដល់ថ្នាក់ម្ដាយចង់ភ្លេចមុខក៏មានដែរពេលខ្លះ (សើច) ចុះបើកាលជំនាន់នោះមិនទាន់មានទូរស័ព្ទអាចមើលមុខគ្នាឃើញដូចជំនាន់នេះឯណា!

ក៖ ចាស!

ខ៖ ដល់ឥលូវនេះចង់តេមើលមុខគ្នានឹកកូននឹកសង្សានឹក​ប្ដីនឹកប្រពន្ធអីតេមើលមុខគ្នាបាន!

ក៖ (សើច)​ ចាសត្រូវហើយ ចឹងលោកពូនឹកផ្ទះណាស់កាលនឹង?

ខ៖ នឹកតែអត់ដឹងធ្វើម៉េច!

ក៖ (សំលេងមនុស្សនិយាយគ្នា) ចុះកាលនឹងការលំបាករបស់លោកពូមានអីខ្លះដែរលោកពូ?

ខ៖ អឺ....ធម្មតាយើងដើរធ្វើការស្រុកគេហើយទំនៀមទំលាប់នៃការរស់នៅៗតាមតំបន់នីមួយៗគឺវាខុសៗគ្នាទាំងអស់ទៅតាមតំបន់ទាំងការនិយាយទាំងការហូបចុកហើយនឹងទាំងការរស់នៅវាមានការខុសគ្នាពីមួយតំបន់ទៅមួយតំបន់ពីមួយខេត្តទៅមួយខេត្តយើងទំរាំនឹងយើងទៅផ្សាំខ្លួនទៅនឹងមួយតំបន់មួយនឹងយើងត្រូវចំណាយពេលពីកន្លះខែទៅមួយបានយើងអាចចូលចុះធ្វើការជាមួយអ្នកភូមិនឹងកើតអានឹងហើយជាការលំបាកជំហ៊ានដំបូងហើយ(សំលេងរថយន្ដ) ជំនាន់នឹងកង្វះខាតភាពចេះដឹងការចេះដឹងរបស់ប្រជាជនយើងរបស់ពលរដ្ឋយើងវានៅមានកំរិតចឹងអ្វីដែលយើងយកទៅវាសំរាប់គាត់ធ្វើអោយគាត់ពិបាកនឹងទទួលយកណាស់ (សំលេងកូនក្មេង) យើងត្រូវរកវិធីសំរបសំរួលត្រូវរកវិធីសំរាប់ដោះស្រាយដើម្បីអោយយើងនិយាយទៅធ្វើម៉េចគាត់ស្ដាប់យើងបានហើយពន្យល់គាត់ទៅអោយគាត់ងាយយល់រហូតដល់មាន(សំលេងឡាននិងម៉ូតូ)អាលើកឧទាហរណ៏ជាក់ស្ដែង (សំលេកូនក្មេង) ឬក៏លើកដូចជារឿងកំប្លែងខ្លីថ្មីអីយកមកសំដែងអោយគាត់មើលឬលើកយកមកនិយាយអោយគាត់ស្ដាប់ចឹងបានគាត់ឆាប់យល់.....

គ៖ នេះមួយរយហ្អែស (សំលេងកូនក្មេង)!

ខ៖ បើយើងចុះនិយាយជាមួយគាត់ត្រង់ៗដូចយើងរៀននៅសាលាចឹងគាត់អត់ទេគាត់មិនងាយយល់ទេ អ្នកជនបទចំណេះដឹងគាត់នៅមានកំរិតចឹងគាត់ (សំលេងកូនក្មេង) ពិបាកនឹងទទួលយកទាំងអស់នឹងសុទ្ធតែជាបទពិសោធន៏នៃការលំបាកហើយ និយាយពីពិបាកៗមែនទែនម៉ងណាស់ត្រង់កន្លែងនឹងណាស់ (ពិបាកខ្លាំង)!

ក៖ ចាស!

ខ៖ (សំលេងកូនក្មេង) ពិបាកឡើងគោលដៅមួយភូមិនឹងយើងត្រូវធ្វើតែបីខែធ្លាយទៅដល់បួនទៅប្រាំខែបានធ្វើហើយបានអាចពន្យល់អោយពួកគាត់អោយយល់អស់ (ក្រហែម) ហើយអស់នឹងក៏មិនអស់ ១០០% ដែរ ៧០% អីនឹងគឺខ្លាំងហើយដែរយើង....ដែរគាត់អាចទទួលយកបានណាស់ព្រោះនៅមានប្រជាជនយើងមួយចំនួនខ្លះគាត់នៅប្រកាន់គោលគំនិតចាស់របស់គាត់តាមដែលគេហៅថា(សំលេងមនុស្សនិយាយគ្នា)ទំនៀមទំលាប់របស់គាត់ៗអត់ទទូលយកអ្វីដែលថ្មីដែលយើងបានផ្ដល់ទៅអោយគាត់ទេ(សំលេងរថយន្ដនឹងសំលេងកូនក្មេង) ចឹងយើងមាន ២០% ទៅ ៣០ % ដែរយើងអាចធ្វើការជាមួយគាត់ណាស់អានឹងក៏វាបរាជ័យមួយដែរក៏ជាឧបសគ្គមួយដែរសំរាប់ការងារយើងណាស់វាធ្វើអោយការងាររបស់យើងមិនបានល្អ ១០០% (សំលេងធ្លាក់របស់) ទាំងនេះសុទ្ធតែជាបទពិសោធន៏ពិបាកៗហើយ (សើច)!

ក៖ ចាសលោកពូ!

ខ៖ (ក្រហែម)!

ក៖ ឃើញថាលោកពូតស៊ូនៅក្នុងជីវិតមែនទែន ហើយបន្ទាប់មកតើមានរឿងអីគេដែរធ្វើអោយលោកពូចងចាំហើយសប្បាយចិត្តជាងគេ?

ខ៖ អ៊ឹម....ដែលចងចាំហើយសប្បាយចិត្តមានតែប្រវត្តិផ្ទាល់ខ្លួនរឿងផ្ទាល់ខ្លួនអានឹងវារៀងពិបាកនិយាយបន្ដិច (សំលេងផ្សារដែក) ដល់តែសប្បាយចិត្តមែនទែន (សំលេងរថយន្ដ) គឺនៅពេលដែលចេះស្រលាញ់ចង់បានប្រពន្ធចង់បានកូនមានគ្រួសារទោះបីយើងមិនមានលុយស្ដុកស្ដុមដូចគេគ្រាន់តែយើងមានជីវភាពរស់នៅសាមញ្ញៗសមរម្យដូចគ្នាប៉ុន្ដែយើងអាចរស់នៅបានដោយស្រួលយើងមិនលំបាកលំបិនយើងមិនលំបាកអឺ....ដូចអ្នកខ្លះគាត់មួយកញ្រ្ចែងមូយកញ្ចើរមួយល្អីដើរលក់ត្រង់នេះមួយចុបត្រង់នោះមួយចុប (មិននៅមួយកន្លែង) គ្រាន់តែរស់បានតែមួយពេលៗ (រកបានតែមួយក្រពះ) ចឹងណាស់យើងវាមិនដល់ថ្នាក់នឹង!

ក៖ ចាស!

ខ៖ គ្រាន់តែថាយើងអាចរស់នៅមានរបស់ប្រើប្រាស់សមរម្យដូចគេដូច​ឯងនៅក្នុងសង្គម (សំលេងម៉ូតូ) មិនជាខ្ពង់ខ្ពស់ដូចគេមួយចំនួនដែលគេធូរធារមានមុខមានមាត់មានអឺ....មុខរបរអីធំដុំនោះទេក៏ប៉ុន្ដែគ្រាន់តែយើងអាចនៅជាធនកណ្ដាលជាមួយនឹងមនុស្សសាមញ្ញទូទៅដែលយើងអាចរស់បាន!

ក៖ ចាស!

ខ៖ មិនអីទេ!

ក៖​ ចាសលោកពូ ហើយអឺ....តាំងពីក្មេងមកដល់ឥលូវនឹងលោកពូមានក្ដីស្រម៉ៃចង់ធ្វើអីមួយទេកាលនៅពីក្មេង?

ខ៖ ពី...ក្ដីស្រម៉ៃសំរេចបានពីរហើយ (ក្រហែមនិងសំលេងម៉ូតូ) បើកាលពីតូចស្រលាញ់ខាងផ្នែកសិល្បះណាស់ស្រលាញ់ណាស់ផ្នែកសិល្បះ (សំលេងមនុស្សនិយាយគ្នា)​ ហើយកាលជំនាន់នឹងមិនទាន់ចំរៀងអីមានណាទូរទស្សន៏អីទូរស័ព្ទអីផ្សព្វផ្សាយទេ ដូចឥលូវមាន Page មានស្អីៗដែលយើងមើលបាន You​ ​tube យូរ អីដែលយើងអាចមើលបានចំរៀងអីៗនឹងអត់មានទេមានតែកូនម៉ាញ៉េចាក់កាសែតតូចមួយនឹងក៏យើងវាចាក់ស្ដាប់ចំរៀងរាល់ថ្ងៃនឹងទៅម៉ោៗចឹងទៅកាលនឹងស្រលាញ់ចំរៀងដល់ពេលធំឡើងបានធ្វើការខាងផ្នែកសិល្បះរយះពេលប្រាំមួយទៅប្រាំពីរឆ្នាំដែរអានឹងសំរេចក្ដីស្រម៉ៃទីមួយដែលកាលពីតូចចង់ក្លាយជាអ្នកសិល្បះមួយហើយ ក្ដីស្រម៉ៃទីពីរ (ក្រហែម នឹងមានសំលេងមនុស្សនិយាយគ្នា) ការងារសំណង់នឹង​ឯង (សំលេងស៊ីផ្លេឡាន) គិតថាពីមុនមកធ្វើជាកម្មករគេធ្វើកូនជាងគេពិបាកណាស់ (សំលេងម៉ូតូ) ដល់ថ្ងៃក្រោយទៅធ្វើមេគេអោយបានម៉ងណាស់ប៉ុន្ដែឥលូវនឹងវាទើបតែនឹងបាន ៥០% យើងនៅមិនទាន់បានសំរេច ១០០%​ ទេ (សំលេងម៉ូតូ) យើងត្រូវធ្វើជាមេគេអោយបានត្រូវចេះគ្រប់គ្រងមនុស្សត្រូវចេះធ្វើការងារត្រូវចេះបញ្ចរការងារប៉ុន្ដែអ្វីដេលយើងថាមិនទាន់បានសំរេច ១០០% ដោយសារយើងគ្រាន់តែបានគ្របគ្រងផ្នែកខាងបច្ចេកទេសចំណែកខាងបញ្ហាសេដ្ឋកិច្ចខាងផ្នែកហិរញ្ញវត្ថុដែលយើងចង់គ្របគ្រងទាំងដុល (គ្របគ្រងទាំងអស់) ដូចជាក្រុមហ៊ុនក្រុមអីនឹងយើងមិនទាន់មានលទ្ធភាពធ្វើទៅរួច (សំលេងឡាន) ចឹងអានឹងនៅ ៥០% ទៀតយើងកំពុងតែស្រវាយកមកកំពុងតែព្យយាមសំរេចវាណាស់ (សំលេងរថយន្ដ) នឹងយើងនៅខ្វះអានឹងមួយទៀត!

ក៖ ចាស ចឹងលោកពូនៅខ្វះតែមួយនឹងទៀតគ្របហើយន៏លោកពូ?

ខ៖ នឹងហើយគ្របហើយគោលដៅធំចំបងដែលចង់បានគឺពីរនឹងសិល្បះនឹងសំណង់ស្រលាញ់ខាងសំណង់នឹងព្រោះម៉្យាងទៀតវាជាមុខរបរបន្សល់ទុកពីដូនតាបន្សល់ពីជីតាដល់ឪពុកបន្សល់ពីឪពុកដល់កូនតែជំនាន់ក្រោយអត់អោយកូនធ្វើខាងផ្នែកសំណង់ទេ (សើច)​!

ក៖ (សើច) ម៉េចចឹងលោកពូ?

ខ៖ ខ្ញុំចង់អោយគេធ្វើការងារអីដែលស្រួលជាងនឹងធ្វើការងាប្រើខួរក្បាលបន្ដិចមែនប៉ុន្ដែកុំអោយវាហត់កំលាំងធ្វើការសំណង់ហត់ទាំងកំលាំងហត់ទាំងខួរក្បាលហើយទាមទារបច្ចេកទេសនឹងចំណេះដឹងច្រើនពាក់ព័ន្ធនឹងផ្នែកសំណង់នឹងព្រោះថាយើងចេះល្មមៗក៏យើងអត់ហ៊ានទទួលធ្វើបានដែរពីព្រោះការងារនេះសុទ្ធតែជាការងារប្រឈមនឹងគ្រោះថ្នាក់!

ក៖ ចាសលោកពូ!

ខ៖ គ្រោះថ្នាក់ផង (សំលេងមនុស្សនិយាយគ្នា) ហើយបើសិនជាយើងធ្វើខូចខាតទៅមានឧប្បទ្ទេវហេតុឬយថាហេតុណាមួយកើតឡើងប៉ះពាល់ដល់អាគារប៉ះពាល់ដល់សំណង់របស់គេអានឹងគឺវាសុទ្ធតែជាការងារទទួលខុសត្រូវសងគេពេញថ្លៃហើយអានឹងណាស់ចឹងសុទ្ធតែការងារប្រថុយហើយការងារ (សំលេងឡាន) សំណង់នឹងការងារសំណង់ជាការងារប្រថុយបើសិន(សំលេងមនុស្សនិយាយគ្នា) ជាយើងមិនអាចទទួលគឺអត់ទទូលម៉ងកន្លែងណាដែលយើងគិតថាយើងអាចធ្វើបានលទ្ធភាពយើងអាចទៅបានអានឹងបានយើងធ្វើថ (សំលេងមនុស្សនិយាយគ្នា) ចឹងយើងនៅខ្វះខាតចំនុចនឹងមួយចំនុចដែរយើងអត់ទាន់បានសំរេចការគ្របគ្រងនឹងបាន ១០០%!

ក៖ ចាស ចុះលោកពូគិតថាការងារនឹងបានផ្ដល់ប្រាក់់ចំណូលអោយលោកពូបានប្រហែលជាប៉ុន្មានភាគរយដែរសំរាប់ចិញ្ចឹមគ្រួសារណាស់?

ខ៖​ ហ៊ឹម!​​​ យើងពិបាកគិតជាភាគរយណាស់ប៉ុន្ដែជាមធ្យមវាទៅតាមសំណង់ធំសំណង់តូចណាស់សំណង់ធំសំណង់តូចបើសិនជាយើងធ្វើការងារយះពេលលឿនហើយមុនការដែលយើងគ្រោងទុកហើយមុនការដែលយើងវាយតំលៃដែលយើងព្រៀងទុកចឹងណាស់(រួចរាល់មុនអ្វីដែលរំពឹងទុក) យើងអាចសល់បានច្រើនចំណូលអាចបានពីបួនទៅប្រាំរយអីចឹងណាស់ ហើយបើវាមានការយឺតយ៉ាវខាងផ្នែកបច្ចេកទេសឬក៏ផ្នែកណាមួយអានឹងចំណូលក៏វាធ្លាក់ចុះទៅតាមនឹងដែរឧបមាថាផ្ទះមួយគោលដៅយើងធ្វើកន្លះឆ្នាំយើងធ្វើអោយហើយ ប៉ុន្ដែយើងធ្វើអត់ហើយទេក្នុងកន្លះឆ្នាំនឹងវាលោតទៅដល់ប្រាំពីរខែឬក៏ប្រាំបីខែចឹងចំណូលដែលយើងត្រូវសល់វាត្រូវធ្លាក់វាត្រូវថយទៅតាមនឹងណាស់ហើយបើយើងកំណត់ថាយើងត្រូវធ្វើត្រឹមប្រាំមួយខែអោយហើយ (ប្រាំមួយខែអោយរួចរាល់) ប៉ុន្ដែតែបួនខែទេយើងធ្វើហើយចំណូលរបស់យើងត្រូវកើនឡើងសល់លុយបើក្នុងមួយខែយើងត្រូវចំណាយលុយពី ៤០០$ ទៅ ៥០០$ អោយថ្ងៃពលកម្មថ្ងៃជាងចឹងតែកាលណាឈ្នួលពីរម៉ឺនសំរាប់ប្រាំខែឬក៏ប្រាំមួយខែបើយើងដកបីពាន់ក្នុងមួយខែយើងគិតថាបីពាន់ក្នុងមួយខែ(សំលេងម៉ូតូ) ចុះបើយើងធ្វើតែបួនខែយើងអស់តែ ១២០០០$ ទេចឹងឈ្នួល ២០០០០$ យើងមិនត្រូវនៅសល់ ៨០០០$ ប្រាំបីពាន់យើងយកទៅលើការចំណាយការហូបចុក សាំងម៉ូតូកាតទូរស័ព្ទអីៗផ្សេងៗការស្លៀកពាក់របស់យើងមួយចប់ចឹងវា...យើងអាចមានចំណូលបីទៅបួនពាន់ក្នុងរយះពេលប្រាំមួយខែនឹងតែបើៗបីទៅបួនពាន់ក្នុងរយះប្រាំទៅប្រាំមួយខែនឹងយើងយកមកចែកនឹងខែមកយើងបានប្រាំទៅប្រាំមួយរយអីដែរក្នុងមួយខែ(ស៊ីផ្លេឡាន) ប៉ុន្ដែបើគិតក្នុងល័ក្ខខណ្ឌថាវាលើសពី៦ខែនឹងទៅចឹងអាប្រាំមួយរយនឹងវាត្រូវថយមកតាមនឹងវិញណាស់វាធ្លាក់ពីប្រាំរយមកនៅបួនរយឬក៏ធ្លាក់ពីប្រាំរយមកនៅបីរយអានឹងទៅលើពេលវាលាដែរការងារសំណង់គឺវាផ្ដោតសំខាន់ទៅលើចំនុចនឹងមួយដែលធ្វើអោយចំណូលយើងធ្លាក់ចុះឬក៏កើនឡើងដោយសារតែចំនុចមួយនឹង!

ក៖ ចំនុចពេលវេលានឹង....នឹងបច្ចេកទេស!

ខ៖ នឹងហើយនិងបច្ចេកទេសនិងពេលវេលានឹងឯង!

ក៖​ ចាសលោកពូ! អ៊ឹម...ចឹងខ្ញុំឃើញថាបំណងប្រាថ្នារបស់លោកពូសង្ឃឹមថាវានឹងបានសំរេចណាស់លោកពូហើយជួនពរលោកពូសំរាប់បំណងប្រាថ្នាហើយនឹងទាក់ទងជាមួយនឹងទៅថ្ងៃអនាគតផ្សេងៗដែលមើលអត់ឃើញតែសុំអោយបំណងប្រាថ្នារបស់លោកពូបានសំរេចនៅក្នុងឆ្នាំនឹង(សើច)!

ខ៖ នឹងហើយ!

ក៖ (សើច)​ ចាស ហើយអឺ....ជាចុងក្រោយលោកពូមានពាក្យពេជន៏អីដើម្បីផ្ដែផ្ដាំដល់អ្នកដែលគាត់បានចូលទៅស្ដាប់់សំលេងរបស់លោកពូផ្ទាល់អ្នកដែលគាត់ចូលទៅក្នុងវេបសាយហើយវាយឈ្មោះរបស់លោកពូទៅគាត់អាចនឹងមើលហើយនឹងស្ដាបនូវសំលេងរបស់លោកពូជាពិសេសកូនចៅលោកពូជំនាន់ក្រោយទៀតដែលចង់ថាអ៏....នេះគឺជាសំលេងរបស់ឪពុកខ្ញុំអឺ....ជីតាខ្ញុំអីចឹងណាស់ចឹងលោកពូអាចមានពាក្យពេជន៏អីដើម្បីនឹងផ្ដែផ្ដាំទៅពួកគាត់ដែរទេ?

ខ៖ គ្រាន់តែថាធម្មតាពីមួយជំនាន់ទៅមួយជំនាន់បទពិសោធន៏វាខុសគ្នាចឹងណាស់ តែគ្រាន់តែថាបទពិសោធន៏ដែលមានកន្លងមកយើងធ្វើចងក្រងទុកជាមេរៀនសំរាប់អ្នកជំនាន់ក្រោយ គាត់យកបទពិសោធន៏កន្លែងនឹងឬយកមេរៀនជីវិតទាំងអស់ទៅដើម្បីអប់រំខ្លួនគាត់កន្លែងណាដែលគាត់គិតថាមិនទទួលយកបាន (សំលេងមនុស្សស្រី) ដូចថាកន្លែងនឹងវាមិនល្អអីចឹងការងារធ្វើទៅដែលវាមិនកើតវាមិនរួចគាត់មិនអាចធ្វើបានអានឹងគាត់យកវាទុកគ្រាន់តែជាមេរៀន(សំលេងរញ៉េរញ៉ៃរំខាន)​ហើយបើបទពិសោធន៏ល្អៗដែលយើងធ្វើបានដែលយើងសំរេចបានអានឹងបានគាតក៏ៗយកជាមេរៀនមួយដែរដើម្បីអី ដើម្បីគោលដៅជីវិតរបស់គាត់ដែលមានគោលដៅជីវិតដូចគ្នាឧបមារថាពូគោលដៅពូខាងសំណង់ចឹងៗបើពូសំរេចការងារខាងសំណង់ចឹងអ្នកក្រោយៗទៀតដែរមានចំណូលចិត្តខាងសំណង់ចឹងគាត់អាចយកអានឹងធ្វើជាបទពិសោធន៏ជីវិតសំរាប់គាត់ដើម្បីសំរេចគោលដៅជីវិតរបស់គាត់បានដូចគ្នា(សំលេងកូនក្មេង)ចឹងណាស់!

ក៖ ចាស!

ខ៖ តែប៉ុណ្ណឹងទេ!

ក៖ ចាស (សំលេងរញ៉េរញ៉ៃ)!

ខ៖ អានឹងគេហៅថាការចែករំលែងបទពិសោធន៏អោយគ្នាទៅវិញទៅមក!

ក៖ ចាសអរគុណច្រើនលោកពូ!

ខ៖ បាទ!